# Pterapogon kauderni

Pterapogon kauderni és una espècie de peix pertanyent a la família dels apogònids.

## Descripció

* Pot arribar a fer 8 cm de llargària màxima.
* Presenta tres franges de color negre al cap i el cos.
* El cos és platejat i conté al voltant de 20 punts brillants i blanquinosos entre la segona i la tercera franja. Un reguitzell de taques blanques similars corren al llarg de les vores de la segona aleta dorsal, l'anal i la caudal (les taques de cada individu té una disposició única que pot ésser emprada per a identificar-lo).
* 8 espines i 14 radis tous a l'aleta dorsal i 2 espines i 13 radis tous a l'anal.
* Radis allargats a l'aleta anal i la segonda dorsal.
* Aleta caudal profundament bifurcada.
* Aletes pèlviques de color negre i amb taques blanques.
* Els mascles es diferencien de les femelles per un engrandiment de la cavital oral, la qual és només visible quan estan covant.

## Reproducció

Els mascles coven els ous (de 2,5 mm de diàmetre) fins als moment de la desclosa i les larves -sense etapa planctònica- romanen a la cavitat bucal del seu progenitor durant un període indeterminat després de l'eclosió. Els joves també fan servir les anemones de mar com a protecció.

## Alimentació

Probablement es nodreix de petits crustacis bentònics i planctònics durant la nit.

## Depredadors

És depredat per Pterois, Epinephelus merra, Cymbacephalus beauforti, Echidna nebulosa, Synanceia horrida i Laticauda colubrina.

## Hàbitat

És un peix marí, demersal i de clima tropical que viu fins als 2 m de fondària a les praderies marines formades d'Enhalus acoroides i associat amb l'eriçó de mar Diadema setosum, les espines del qual li ofereixen protecció quan se sent amenaçat.

## Distribució geogràfica

Es troba al Pacífic occidental central: les illes Banggai (Indonèsia).

## Estat de conservació

Es troba en perill d'extinció a causa de la seva captura amb destinació al comerç de peixos d'aquari, la contaminació, els dragatges del fons marí i la sedimentació produïda pel desenvolupament costaner.

## Observacions

És inofensiu per als humans i ha estat criat en captivitat.

## Referències

* ↑ Koumans F. P., 1933. On a new genus and species of Apogonidae. Zool. Meded. (Leiden) v. 16 (núm. 1-2). 78.
* ↑ uBio (anglès)
* ↑ Koumans, F. P., 1933. On a new genus and species of Apogonidae. Zoologische Mededelingen (Leiden) v. 16 (núm. 1-2): 78, Pl. 1.
* ↑ The Taxonomicon (anglès)
* ↑ Vagelli, A.A., 2002. Notes on the biology, geographic distribution, and conservation status of the Banggai cardinalfish Pterapogon kauderni (Koumans 1933), with comments on captive breeding techniques. Tropical Fish Hobbyist November 2002: 84-88.
* 1 2 3 4 5 «Pterapogon kauderni» (en anglès). FishBase. Froese, Rainer; Pauly, Daniel (editors).
* 1 2 Allen, G.R; Donaldson, T.J. (2007). "Pterapogon kauderni." 2007 Llista Vermella de la UICN. Unió Internacional per a la Conservació de la Natura, edició 2007. [Consulta: 16 abril 2023]
* ↑ Randall, J.E. i D.G. Fautin, 2002. Fishes other than anemonefishes that associate with sea anemones. Coral Reefs 21:188-190.
* ↑ Convention on International Trade in Endangered Species of Wild Fauna and Flora - Catorzena reunió de les Parts a la Haia (Països Baixos), 3-15 de juny del 2007 (anglès)
* ↑ Wabnitz, C., Taylor, M., Green, E. i Razak, T., 2003. From ocean to aquarium: the global trade in marine ornamental species. UNEP World Conservation Monitoring Centre, Cambridge, la Gran Bretanya.

## Enllaços externs

* BioLib (anglès)
* AQUATAB